
أشخاص الرواية 


عيد الرءوف: عسكري آخر. 
عسكري ثالث: حرس على محمد. 
بقّال. 


a 


نساء عجائز وأرتيستات. 

كمساري ترام. 

فرحات: صول بوليس في الخامسة والأريعين. 
البنت: امرأة (gab‏ غلبانة. 

محمد: شاب في الخامسة والعشرينء سياسي. 
عسكري طويل. 

المنظر 


(الأحدات تدور في الفناء الداخلي لقسم من أقسام البوليس؛ حيث على اليمين 
«آرش» يؤدي إلى الباب الخارجي» وفي الوجه مكتب الضابط النوبتجي. des‏ 
اليسار حجرة المعاون. بابها مغلق. وعليها لافتة. هناك سور خشبي يفصل 
مكتب الضابط النوبتجي عن بقية الفناء. على يمين المكتب السلاحليك. وفيه 
بنادق مجنرّرة» وخلفه dag!‏ عليها خوذات وسلاسل وجنازير وبلط. على اليسار 
خزانة قديمة فوقها مروحة Y‏ تستعمل. الجدران مطلية لمنتصفها باللون الأسودء 
والوقت حوالي التاسعة elas‏ والنور شاحب» وضعيفء والوجوه تبدى غلبانة, 
ee,‏ بحي فق ll‏ كو ul‏ الضابط النوبتجي مجموعة 
متّهمين يحجبوته عن الجمهورء ولا يظهر وجهة إلا حين يقفون صفاء الجو كله 
مزدحم بالرهبة والخوف والسلطة.) 


das)‏ الرواية قبل فتح الستار.) 
صوت: داورية» كتفان سلاح (قرقعة بنادق غير منتظمة). 


داورية» جنبان سلاح (قرقعة بنادق غير منتظمة). 
الضابط: الأوضة التانية فيها البنات اللى متراقبين؟ 

الأومباشي: أيوه يا افندم» تلات بنات ووليه عجوزة. 

الضابط: والحجز؟ 

محمد: ما اقعدش في الحجز. 

الضابط: إنت فاكرها لوكاندة؟ إحنا اللي نقعّدك زي REITEN FA EN‏ 
في الحجز. 

الأومباشي: يا افندم الحجز مافيهش ولا خُرم إبرة فاضيء مليان aß‏ أصل فيه 
تحرّي كتير النهاردة. 

الضابط (مفكُّرًا): طيب اسمع» نخليه هنا في الأوضة دي للصبح. All al‏ كلها 
كام ساعة ويروح على النيابة. (يلتفت ای ا يناملع وسيذول die‏ 
لغاية الصبح. إوعى تسيبهء LS ly‏ لك الحديد في إيديه؟ 

محمد: لا يمكن تحط حديد في إيديا. علشان إيه؟ هو LI‏ نشال؟ لا يمكن. 

الضابط: أسكت انت (ثم للعسكري) هيه؟ _ 

العسكري: يا افندم هي دي أول مرة؟ والله U‏ يكون هو الجن الأحمر. 

الضابط: JS‏ بالك. 

العسكري: ما تخافشي يا افندم» خَلّيها على الله. 

أصوات (من الخارج): ما مّعتش الزراير ليه؟ كده يا رزق؟ وإنت دي جزمة يا بني 
ادم؟ نبطشية زيادة» إيه البدلة دي يا واد؟ طالع الداورية ببدلة مقطوعة؟ حبس. خده 
al, «BL‏ دوّرهم يا شاويش. 

صوت آخر: داورية» كتفان سلاح (قرقعة سلاح) داوريةء جنبان سلاح» داوريةء 
صفا (قرقعة سلاح) داورية» انتباه (قرقعة سلاح) داورية» كتفان سلاح (قرقعة سلاح) 
داورية» لليمين در (قرقعة سلاح) داورية» للشمال در (قرقعة سلاح) داوريةء أربعات 
تشكيلات» داورية LS‏ كُنتء داوريةء لليمين od‏ داورية» معتدان مارش. 


(وقع أقدام الداورية يُسمَّع من بعيد.) 


صوت (من الخارج): آيء والله مظلوم يا افنديء والله مظلوم يا calle‏ والله ماني 
عارف هي فين» حاموتء إلحقني Lb‏ حايموتوني» آي. 


(ul 2383) 

فرحات: ما تنطق يا بجم» claw!‏ إيه؟ 

واحد: حلاوة. 

(ترتفع غمغمة الواقفين.) 

فرحات: بس» اخرس إنت وهوه» اخرس يا حيوان» حلاوة dal‏ لوح؟ اخرس انت» 
انطق انت» اسمك إيه؟ 

الواحد: حلاوة على حلاوة. 

فرحات: y‏ ولا AK‏ بس» راجع Ye‏ يا عبد التواب» اللي يسمع اسمه يُردء كلمة 
واحدة مش عاوزء واللي يسمع اسمه يُردء اقف صف إنت وهوه» صف يعني صفء وجع 
لما يصفي عينك منك له. 

(قرقعة سلاح.) 

(المجموعة الواقفة تأخذ في عمل صف غير متناسقء وهنا يظهر وجه فرحات 

والكاب في منتصف جبهته ومعطفه 532 لآخره. ملامحه قاسية مشدودة لا 

رحمة فيها.) 

فرحات: لكاعة موش عايزء هي كلمة وحبلة مين شدت رجلك أنت وهو؟ (الواقفون 
يزومون.) 

صوت: ما بلاش شتيمة بقا. 

فرحات: اخرس عمى في عينك وعين اللي جابوك. 

صوت: ما بقالنا خرسانين من إمبارح» حد اكلم؟ 

فرحات: باقول لك اسكت أحسن اقوم اقطع لسانك cos‏ إخرس. 

صوت: خرسنا. 

فرحات: ما تتكلمشء ما تنطقش. 

صوت: موش ناطقين. 


(أصوات زمزأة في الصف.) 


\\ 

صوت: إيه ده؟ 

صوت: ما احنا ساكتين أهو. 

صوت: كلونا بقا. 

صوت: دي ما كانتش ليلة. 

فرحات (مُحرَجًا): يا واد انت وهوء إنكتم منك له. لحسن وحياة تربة أبويا أخلي 
ليلتكو أسود من قعر الحلّة. 

صوت (منفرجًا): هي حاتسود AST‏ من كده؟ بقالنا عشرة ايام. كل يوم اخرس» 
لكو e caf AL «tual espias‏ يقالن من Ky‏ يوم La dud‏ جاتن ]4 بدو 
ده؟ موش بني آدمين؟ وال اللي خلقنا نسينا؟ 


واحد: أنا بقالي ٠١‏ يوم على دي الحال. 

واحد: ما تموتونا وتريّحونا. 

فرحات (بعصبية): اخرسء يا واد انت «say‏ 

(الأصوات جميعها في أوقات متفاوتة.) 

واحد: ما آدی Lal‏ خرسانين. 

فرحات: anal‏ اخرسء هو إيه؟ وكالة. 

واحد: والله لباعت تلغراف لرئيس الوزراء. 

واحد: إنتي فين يا نيابة؟ 

فرخات: بع يعتي يا cal] guiño y‏ وهی الوا ¿Sia‏ عامل هلدا فرخ؟ Bis Uy‏ 
قدام المعاون Wy‏ المأمور يبقى زي الفرخة؟ هو الذوق ما ينفعش فيكو؟ ما تخرس يا واد 
إنت وهو. اللي يسمع اسمه يردء راجع Yo‏ يا عبد التواب: محمد علي نعجة. 

صوت: م. م. م. موجود. 

فرحات: وعمال تمامي ليه؟ طالع للمرحوم والدك؟ علي أحمد نويتى. رد يا واد 
يا نويتى Qual‏ ... 


yy 

صوت: حاضر. 

فرحات: سعد الدين ale‏ الدين فتح الدين. بقا ده اسم ده؟ دي أسامي ناس يا إخوانا. 
ليه؟ هي الأسامي بفلوس؟ ما ترد يا واد؟ ١‏ 

صوت: أفخدم. 

فرحات: عبد الحليم شبارة. إبراهيم إبراهيم gl‏ سنة. سعد رجب سعيد الله محمد 
رجب. سليم جحا. أصلح علي منصور الشهير بالبرنس. الخفيف علي الخفيف. موجودين؟ 

أصوات: أيوه يا افندم. 

فرحات: all‏ خدهم يا عبد التواب خليهم يغوروا. دي بلد إيه دي اللي فيها الأشكال 
دي يا خويا؟ all‏ انجر منك له. (تغادر الجماعة المكان وهي تغمغم وتدندن.) 

(للواقفة أمامه) نعمء op shal‏ إنطقي بسرعة. j‏ 


(امرأة تخينة عجوزة شكلها مشلضم وملامحها مثل الأرتيستات. تبكي.) 


فرحات: قوليلي بقا يعني. عايزاني اعمل انا وإنتي ميتم؟ ما تنطقي يا ستي» إسمك 
إيه؟ وعايزة إيه؟ واعمل لك إيه؟ 

المرأة: ش. ش. شوقي (تبكي). 

فرحات: شوقي إليك عظيم» شوقي Fallo Sal‏ 

ESA‏ = البكاء Sled‏ ثم za‏ كالبرابند): شوقي الطوخيء الولد المايص اللي 
عمال يعاكسني بقاله تلات تشهر. ساكن قصادي» والشباك في الشباك أقوم من النوم ألاقيه 
قدامي» أروح دورة المية ألاقيه وراياء is‏ هوسني» طلّع عيني (تبكي ثم تندفع كالبرابند) 
بالذوق مافيش فايدة» وسطت الجيران والبوابين والخدّامين مافيش Bald‏ اشتكيته لأبوه 
لجده لعمه لخاله لبنت اخته مافيش فايدة» عملت له مذكرة هنا في القسم من شهر مافيش 
فايدة tine‏ هاوسنيء مطلّع عيني (تبكي). 

فرحات: وعايزانى أعمل لك إيه؟ 

Gad 4b LAR, قهري مدا‎ cast اسع الى اريك‎ Ligd PE 


Y 

(ac) Glas‏ هو آنا sol Ul ga fay‏ وجل ملوك يخرف بن اة 
كمان؟ هو أنا فاضي لك يا ولية؟ آدي اللي ناقصء آدي آخرتها. 

المرأة: أمال ادلعدي يا اخوياء مش إنت اسم النبي حارسك البوليس؟ 

فرحات: أيوه أنا الول INDIE FE yo oh Lf‏ دي؟ هو يصح البوليس dis‏ 
في الحاجات دي؟ 

المرأة: الله! Uy‏ ادلعدي يا خويا يعملها بعقله. ويدخل علي الشقة مرة أعمل إيه؟ 

فرحات: أهى في الحاجات دي نتدخل احنا بقا. 

المرأة (تنزل باكية): لاء لا والنبي يا خوياء is‏ عليكم النبي» سُقت عليك الحسن 
A EEE]‏ فك ته Le‏ عه كام Fi Gis AREA‏ 
ا هو هن الرحوم ينات من كبس Gan‏ وما ن لخي Stall Salina‏ 
لروحه» سبعي وحاميني Wy‏ شفت الويل من بعده. 

فرحات: باس» بس» طيبء فهمناء عرفنا أنا في chase‏ آنا في طولك في تخنك» خد 
يا عبد الرءوف خد» خدها يا خويا وهات العاشق الولهان os‏ وحياة تربة أبويا لطلع عينيه 
ass‏ 

عبد الرءوف (عسكري): هو Li‏ فاضي؟ 


(المرأة تمسكه من ذراعه.) 


المرأة (بحنان): والنبي. 

العسكري: والله ورايا شغل كتير. 

المرأة: as‏ عليك اللي ما ينساق إلا على ربه. 
العسكري: هو بيته يعيد؟ 

المرأة: خطوتين والنبي يا خويا. 

العسكري: والنبي Le‏ انا فاضي. 

المرأة: أنا في عرضك يا اخويا. 

العسكري: طيب علشان خاطرك بس يا حضرة الصول. 


(يخرج العسكري مع المرأة.) 


vé 

9 


(تسمع أصوات آهات وزعيق من الخارج ويدخل اثنان أحدهما كمساري ترام 
والآخر ole‏ وكلاهما مربوطة رأسه بكثير من اللفافات وعليها دم» ويسندهما 
جمع من الناس ومعهما السوّاق.) 
الكمساري: آي ... «sl‏ وديني لاخرب lin‏ والله العظيم لموديك في ستين داهية. 
العامل: والله يا مجرم لأوريك شغلك, آه يا دماغيء الحقونيء وديني وما عبد لأبيّعك 
اللي حيلتك» لدابحك وشارب من «elos‏ 1 : 1 
كمساري: إنت؟ إنت يا واد؟ إنت! 


(يهمّان بالتماسك.) 


dal اون‎ Wing Lio) olga كايا‎ ya ام‎ Ly us مد نا کی‎ a Pilas 
اللي معاه كلمة يوفّرها.‎ 


(في هذه الأثناء يكون الموكب قد اقترب من السور الخشبي.) 


فرحات: بس اخرس انت وهوء eS‏ موش US jale‏ موش zolo‏ کلام يا alle‏ بقرء 
باس» أسكت انت وهوه. 

السائق: يا افندم دول متعوّرين alld‏ اطلب لهم سيادتك الإسعافء ده الكمساري 
تعبان قوي. 

فرحات: إسعاف موش إسعاف» كله يتعملء كله بالدورء واحدة واحدة (الضجة 
مستمرة) يعني ما انتوش ساكتين؟ ab‏ طب موش حاشتغلء والله ما انا مشتغل, 
ياخدهم الإسعاف في الأولء وبعدين نحقق وياهم في المستشفى By‏ أي داهية (يمسك 
بالتليفون) coll‏ آلو يا سويتشء يا فتحي» يا جدع رد» رد يا أخيناء بُقك مليان إيه؟ بطاطا؟ 
die ald Lil‏ إديني الإسعاف يا فتحيء أيوه. اتنين مسيّحين دم بعضء لازم بينهم تار 
والا dab‏ الإسعاف. عايزين عربية هناء أيوه» Ale‏ واحد بيموت gal‏ خلاص فطس» 
إلحقونا (يضع السماعة بعصبية) استنوا بقى بره لما تيجي العربية (تخرج المجموعة) 
أف» أف» أقسم بالل الأشغال الشاقة أرحم» بذمتى ودينى تخسن Ai‏ ولا أقعد هنا dels‏ 
(يلتفت بعينه.) o‏ 

محمد: إيه؟ الشغل كتير Vy‏ إيه؟ 

(glans col الاس‎ rias هو ذو شل ؟‎ altel sa aa 
كله على دماغناء اللي معوّر نفسه» واللي ضاع منه شاکوش»‎ dale إيه؟ ما يخس عليهم‎ 
مالك‎ all واللي كان نايم قال وراحت طاقيته» ونروح بعيد ليه؟ موش دي واقفة من‎ 
يا بنت؟ أبقى موش الصول فرحات إن ما قالت انهم ضربوها وأخدوا صيغتها.‎ 

البنت (بمسكنة): أم سكينة والبنت عيّوشة وبنت اختها نبوية واليه ... 

فرحات: مالهم؟ مالهم؟ 

البنت (تبكي): إتلموا Ye‏ وضربوني في بطنيء آه يا جنبي» aly‏ سكينة عضتني هنا 
في كتفي وزغدتني في بطنيء والبت عيوشة ale‏ الحلق. 

الصول (مقهقهًا): شايف يا أستان؟ شايف؟ موش قلت Sell‏ كله وحياتك كدبء كله 
نصب واحتيالء موش بذمتك دي حيلتها البلى الأزرق؟ حلق إيه يا بت اللي خدوه؟ Gls‏ 
حوش؟ 

البنت: حلق دهب يا بيه وغويشتين قشرة. 

الصول (لمحمد): تفتكر والنبي مين المجني عليه في الحكاية دي؟ 

محمد: مين؟ 

الصول: أناء أنا يا افندم» ما هو الكذب العلني اللي نت شايفه os‏ يبقى في القانون 
سرقة بالإكراه» والمحضر بتاع السرقة بالإكراه الع يكن من صورتين» والمصيية الكبرى 
أنا اللي حاكتب الصورتين. 

(يلسع المرأة بنظرةء ثم يفتح دفتر المحاضر.) 

«aa‏ إلهي وانت جاهي ربنا ياخدكم وياخدني وياكم خليني أستريح. 

١ نوم اا‎ $ lila ji 

(ينحني ويكتب مقدمة المحضر.) 

(للبنت) اسمك إيه يا بت؟ إنطقي. 

(تفتح SLL!‏ فمهاء ولكنه يلتفت إلى محمد.) 

أنا والنبي المجني dale‏ وموش في الواقعة دي بسء ده في All‏ واقعة يمكن في ديشليون 
وأنا موش عارف. 

محمد: ياه! ليه؟ 

فرحات: يمكن ما تصدقش» اتفضل آدي دفتر الأحوال (يقلب الصفحات) اصطبحنا 
بهتك عرض في الطريق العام» كده ع الصبح» يعني كانوا قايمين نفسهم مفتوحة لهتك 
العرض على ريق النوم. و5917 اللي بعدها نشل حافظة نقودء قال فيها قال ٠٤١‏ جنيه 
و۸۲ صاغ وورقتين بوستة. 

oS dis عقرة‎ on VW lg iSIS ما‎ „Ab lol rome 

فرحات: عشرة جنيه؟ أقسم لك ما كان فيها إلا ورقتين البوستة؛ ويمكن لجل الحلفان 
خمسة تعريفة كمان: واستنى شوف LN‏ بعذها سرقة تحاس؛ قايلين في البلاغ إن التحامن 
وزنة ٠١١‏ رطلء ومتهمين حتة بنت خدّامة قد كده» قد ابني موسى تمام» متطلعش كلها 
على بعضها عشرة أرطالء وغيره ends‏ من الصبح وأنا إيدي وقفت من الكتابة. يا شيخ 
فضلك (ثم يلتفت إلى المرأة) ما تنطقي يا بت اسمك إيه؟ (ثم قبل أن تجيب) ولا الجتة اللي 
Legal‏ فالكراية الها „als‏ 

محمد: مالهاش صاحب ازايء هو فيه جتة مالهاش صاحب؟! 

فرحات: كلوا مخيء الله يخرب بيوتهم» قصدي صاحبها مجهولء لقيوا السر الإلهي 
طالع منه كده لوحده. 

محمد: إيه. مات يعنى؟ 

gues Die عن ع ناجل ی فول ل شعنت يق‎ RES 
Sa شيرا‎ dal يتمد كده‎ Gus Lo dy Y ls كانت‎ ies ad 

fu قرا‎ Sas محمد:‎ 

Sis Els RL SE rar dl dt کے‎ do le فرخاف:‎ 
على الذين من قبلكم.‎ LS الهم والغم‎ 

(ثم للمرأة) يا وليةء فلقتينيء إسمك إيه؟ 

البنت: خديجة. 

فرحات: خديجة إيه؟ 

البنت: خديجة محمد. 

فرحات: يا وليه اتحركي؛ محمد إيه؟ 

Bev Pret E a الصفحة.‎ ee) 
فيهتز ظل رأسه على الحائط كالقرد الكبير) أنا المجني عليه والنبي» هي حكاية محضر؟‎ 
من شوية؟‎ cide هو آنا‎ 


vv 


مسرحية جمهورية فرحات 


محمد: إياك خدمت كتير؟ في الخدمة دي من زمان؟ 

فرحات: من زمان» من زمان بس؟ ده أنا بقالي قول من زمانين من BIG‏ أربعة» أنا 
يا Stal‏ دخلت البوليس بعد ما انتهت خدمتي في الجيش على ob‏ يعني بقالي تلاتين 
die‏ يا مبارك وجياتك Gage‏ بهذا الشكل::وآخرة من آخرة بقيت إيه؟ «lan Zn‏ ضول 
بعد تلاتين سنة يا عالم. 


(يدخل عسكري طويل ومعه دوسيه.) 


محمد: ما هو بكرة تترقى وتبقى ملازم تاني» وتعلّق النجمةء وتبقى „Ne‏ 

فرحات: النجمة؟ يا أستاذ دي الفجر أقرب ليء أنا يا أستاذ مالي بقيت هناء الحكومة 
وحياتك جالي الإنذار اللي بيبعتوه واللي حايخصموه على المعاش» خلاص» يا لله الختام» 
تلاتين سنةء قلبي نشف من العريش لمرسى مطروح ومن المنزلة» وأهى كله زي ما أنت 
تقوفت كنم (Wis sie GUIS y Je GARI)‏ قلت ano ell‏ مزة شوفلك نشافة ya As‏ 
مافيش في القسم كله إلا دي؟ أعوذ بالك» Gal‏ في سوق ÓN‏ 

العسكري: يعني خلاص يا سي فرحات؟ 

فرحات: إيه اللي «يا سي فرحات»؟ كنا أصحاب بنلعب سوا في الحارة. 

العسكري: طيب معليش يا صول فرحات. 

فرحات: مافيش حاجة يا سي صول فرحات؟ حضرة الصول؟ فاهم Wy‏ مانتاش 
فاهم؟ 

العسكري: فاهم يا حضرة الضابط. (يهرش في قفاه ويقول) على فكرة عملت إيه 
يا حضرة الصول في المتوفي المجهول الاسم؟ 

فرحات: حاعمل إيه» حامشي في الشارع وأقول ياللي ضايع له ميت؟ 

أومباشي: أنا رحت المستشفى وشفته. 


أومباشي: شوف يا سيديء عينيه عسلية» وشعره أبيضء وعلى مناخيره علامة. 

Sie alado د هو اا کف انه روه عورف‎ SICH y toiled 
Allg os عسلية إيه يابو طويلة يا هايف. (ثم يلتفت لمحمد) والواحد يبقى حارق‎ 
شايف؟ قال عايزين يقلعوا الواد رشاد التخين بنطلونه.‎ ly See دُول ولا هاممهم وعمالين‎ 
(ينظر إلى الحجرة الخارجية من خلال الباب» يتفرج لحظة ثم يستمر قائلًا) موش كده‎ 

مسرحية جمهورية فرحات 


يا واد؟ إمسك رجليه يا شاويش صادق! لا براوة والله. دا أنت جامد يا واد يا رشادء براوة 
عليك؛ of‏ يا نسوان» ما قدرينش على gal‏ كرش كليته شغت! 

محمد: هو حضرتك موش من poe‏ والا إيه؟ 

فرحات: أنا من طهنا الجبل قبلي (بلهجة صعيدية. ثم يلتفت لمحمد) صعيدي hy‏ 
بحراوي؟ 

محمد: من المنصورة. 

فرحات: من أنهي حتة في المنصورة؟ حاكم أعرفها بيت بيت. 

محمد: من بلد جنب المنصورةء اسمها AS‏ ريحان»ء تعرفها؟ 

فرحات: إلا دي» موش عمدتها بالأمارة الحاج زيدان؟ 

محمد: سعفان. 

فرحات: أيوه. عمرك أطول من عمري» الحاج سعفانء ده راجل أسدء قالوا اللي 
يعيش ياما يشوفء قالوا اللي يشتغل صول يشوف AST‏ ما تنطقي يا بت ضربوكي فين؟ 

البنت: هنا (وتشير إلى بطنها). 

فرحات: يا بنت فين؟ في أنهى حتة؟ 

البنت: في جنبي. j‏ 

فرحات: يا ألطاف الله! في أنهى مصيبة؟ في أنهى داهية في Wy Sin‏ فين؟ 

aot eal‏ الها 

فرحات: وإيه اللي دخلك السيما يا بت؟ 

البنت: محمود. 

فرحات: محمود مين؟ 

البنت: محمود. 


(ينظر لها فرحات نظرة ذات معنى.) 


البنت: ابن خالتى. 


ya 


مسرحية جمهورية فرحات 


فرحات (يضع القلم ويقول): of‏ يا ah‏ كابورياء يا ولاد كاني وماني (يُخرج من 
due‏ علبة صفيح قديمة يُخرج منها سيجارة ويشعلها من علبة كبريت موجودة في داخل 
الصفيحة؛ ثم يقول لنفسه) سيماء هه» قال سيما قال؟ وتدخلوا السيما تنيلوا إيه؟ هو انتو 
بتوع سيما؟ (يضع Ele‏ فوق ساق ويثني 00798 ثم يقول للمرأة) 4359 السيما يا بت 
مع واد زي ده ليه؟ 


(في هذه الأثناء يكون محمد قد أوشك أن ينتهي من حديثه مع العسكري ويتطلّع 
ناحية فرحات. تلتقي عينه بعينّي فرحات وهما يبحثان dic‏ وكأنما ليشهده على 
إجابتها ويقترب من محمد.) 


محمد: «dal‏ هو المحضر لسه؟ 

فرحات: dul ol‏ هو حايخلص؟ حاضرء Li‏ عارف إنى عطلتكء دقيقة واحدة 
وافضى لك. ۰ 

محمد: بس Sil‏ ما عطلتنيش ولا dale‏ أنا Qual‏ ... 

فرحات (مقاطعًا): والنبي انا عارف إني اك حاكم أنا باجي على الناس الذوق 
اللي زي حالاتك كده. 

محمد: يا سيدي والله ما عطلتني» gual‏ ... 

فرحات: والله عطلتك» لكن معلهش» آدي انت بتتسلى. موش بذمتك أحسن من 
السيما؟ (يتنهد ثم يسأل المرأة) «aaa‏ ومين اللي سلط عليكي؟ تروحوا السيما تنيلوا إيه؟ 
ما تتكلمي يا بت مين اللي سلّط j $ Sale‏ 

البنت: طليقى. 

فرحات: debas‏ عليكى ليه؟ 

البنت: أصلي وخده ase‏ حكم نفقة. 


(فرحات يكتب قليلاء ثم يلتفت لمحمد بنظرة فيها استنكار.) 


فرحات: روايات! رواية إيه وسيمة إيه اللي بيعملوها دي؟ والنبي أنا عندي يبلوها 
ويشربوا ميّتها أحسن. 


مسرحية جمهورية فرحات 


محمد: ليه؟ ما بتعجبكش؟ أهي dole‏ مصريةء صناعة وطنية والسلام. 

فرحات: تعجبني؟ تعجبني إزاي؟ الفيلم لازم يملا مخ الواحد. إنما إيه المسخرة 
والرقص اللي لا تجيب ولا تودي دي (يمسك بالقلم ويضع سنه على الدفترء وبدلًا من أن 
يكتب يقول بفتور) أنا مثلّا لما قرفت من الروايات عملت مرة فيلم. 

محمد: عملت إيه؟ 

فرحات: فيلم. 

محمد (بسخرية): abe‏ فيه Ty‏ إيه؟ 

فرخات: N‏ ألفته:مخصوص علقان السيمات. 

محمد: لازم بقا كتبت جناية من الجنايات اللي شفتهاء بس دي ما تنفعش أفلام. 

فرحات (بفتور ولا يزال سن القلم على الدفتر): ولا جناية ولا حاجة. كان واحد هندي 
جه يزور مصرء راجل غني قوي من الجماعة اللي عندهم فلوس قد الفقر اللي عندنا. كان 
جاي يتفسّح في مصرء Uy‏ وصل قعد في لوكاندة فخمة قوي زي ما تقول Liso‏ هاوس والا 

محمد: ca)‏ دي قصة! 

فرحات: ولا قصة ولا يحزنونء الراجل الغني ده مرة طالع ... 

محمد: دي Mas‏ قصة» إنت بتألف قصص؟ دي موش جناية. 


(يدخل العامل مقاطعًا.) 


العامل: يا حضرة الظابط بقالنا ساعة لما الواحد نشفء هو موش حييجى الإسعاف 
ly‏ إيه؟ ٠‏ 

فرحات (بغيظ): ما طلبناها يا أخيناء أعمل إيه؟ أروح يعني أسحب الإسعاف من 
قفاه وأجيبه؟ أما مصايب صحيح. 

العامل: ودي أصول برضه يا أفندي؟ الكمساري اللي أنا متخانق معاه مسورق 5 
يمكن يموت. 

فرحات: یموت» یموت» هو أنت موش متغاظ منه؟ خليه يموت. 

العامل: يموت إزاي يا أفندي؟ وهو إذا مات أروح أنا في حديد. 


۲١ 


مسرحية جمهورية فرحات 


فرحات: طيب حاعمل لك إيه بس يا بنى آدم؟ هه» اتفضلء coll coll‏ يا فتحي» 
يا جدع اصحىء البطاطا كبست على نافوخك؟ ما تروق بقا وتديني الإسعافء يا إخواناء 
LI‏ طنيب النبي يا هوهء إبعتوا لنا العربية» أيوه هنا في القسم (يضع السماعةء ثم للعامل) 
كته انظ SU‏ فت al Sulina‏ ورن ST jo‏ 

العامل (يخرج وهو يغمغم): ايه هو Sos‏ دي أصول دي يا اخوانا؟ 

فرحات seat)‏ بنفس اللهجة الغاضبة): الراجل جه خارج في يوم من اللوكاندة قام 
وقع dic‏ فص BUN‏ يسوى النهاردة culls‏ سبعين تمانين آلف جنيه. وقع منه وهو موش 
واخد باله» مين اللي شافه؟ جدع GLUE‏ زي حالاتناء كان خالي شغل. يعني زي ما بيقولوا 
موظف في كومبانية الشمسء يعبي الشمس طول النهار في قزايز ويسرح بيها في الليل 
هيءء هيء» أمال ما هو فتك في الكلام» شافه وقع dic‏ قام طالع جري عليه وخده. 

واحد غيره كان خفى Las] die,‏ الجدع ده كان ابن حلال. فراح قال له لا مؤاخذة زي 
ما نقول يا مولانا والا يا صاحب المقام الرفيع؛ قال له: نعم يا ابني؟ قال له ما وقعش من 
سعاذتك حاحة؟ الراحل Gis‏ ف 49 وهدومه» وقال له: أيوه» Ll‏ راح مني فص الزمردء 
فراح دكهه مطلع الفص من aus‏ وقال له: زي Sos‏ فالراجل الهندي بص لصاحبنا 
کده» ولقاه فقير قوي وبالبلاء فراح مطلع حفان جنيهات حمر دهب» وقال له: اسمك dy)‏ 
يا شاطر؟ قال له: فلان ابن فلان» قال له Gab‏ خد يا أبو فلان» فالراجل قال: لله تلاتة 
ما يتبعني ولا مليم» يهديك» يرضيك» مافيش فايدة» ليه يا سيديء» قال له مولانا: لو حد 
عرض عليك يشتري ذمتك تبيعها بكام؟ قال له: ولا يمال قارون» قال: طيب اشمعنى 
عايزني أبيع ذمتي LI‏ بحفان دهب؟ والله Y‏ يمكن» ما اطوّلش عليك» الراجل استمخ قوي 
من صاحبنا المصري» وقعد يضرب كف على كف. 


(تدخل في أثناء كلامه الأخير الأرملة العجوز القبيحة ومعها شاب صغير 
سنه حوالي V4‏ سنة جميل lin‏ وخجول dis‏ وهى ممسكة بتلابيبه ووراءها 
العسكري.) 


المرأة: al‏ أهه قليل الأدب اللي alle‏ عيني وهاوسني ادلعدي يا اخوياء والنبي واللي 
نبى النبي إن ما US‏ تحوشوه ie‏ لاعمل فيه واسويء لا انا عارفة UST‏ ولا اشربء ولا 
انام» والنبي اسم النبي حارسك Gall‏ يا خوياء Gall‏ يا خويا حوشوا عني. 


YY 


مسرحية جمهورية فرحات 


فرحات (بغيظ): جرى إيه يا ولية؟ هي القيامة قامت؟ إيه مالك؟ حصل لك إيه؟ 

الأرملة: هو يا خويا الراجل قليل الأدب اللي ما اترباش اللي مطلع حبابي عيني أهه. 

فرحات: هو ده؟ 

الأرملة: هو بعنيه الخْضر دولء آه يا ناري» لو تسيبوني عليه لأقرقشه باسناني. 

فرحات: تعال يا gus‏ مالك ومال الست دي؟ 

الشاب: أناء أناء أنا (يخجل ويخفض رأسه إلى الأرض) أنا ما عملتش حاجة والله 
يا أفندي. 

الأرملة (تلعب له رموشها وهى تقول): ما عملتش حاجة؟ مستعبط؟ بقا مخلتنيش 
قال قلات فون لیاق yo Tel Yo Zags Je‏ الل cls Sli Atlee‏ کی Bale‏ 
مل as‏ عامل وجوش قاسم ¿asado‏ 1 

الشاب: والنبى يا تانت ما انا فاهم. 

¿dle Yi‏ : تف La‏ بقك» واحفظ أدبكء تانت إيه يا خويا؟ Gly‏ اسم النبي حارسك 
ما اجيش من خلفة خلفتك» بقا يصح يا شاويش يضحك (Je‏ قدامك ويمسخرني كده؟ 

فرحات؛ daly L‏ أنا مو اوي إتكديا ello gus‏ ومال الت ية ` 

الشاب: أنا ما اعرفهاش والنبى يا عمى. 

فرحات: عمي في عينك! فلك ملو مرة أنا الضابط النوبطشي. يا غجر! موش مالي 
عينيكو؟ كل واحد يحترم نفسه لحسن والله أخلي ليلتكو أسود من قعر الحلة. 

الشاب: Gib‏ قول لها يا حضرة الضابط والنبي تسيبنيء الياقة حاتتقطع 
وما اعرفش اخش البيت. ۰ ۰ 

فرحات: «ul‏ سمع» هوس» آلو أيوه يا افندم؟ أنا الضابط النوبطشي يا افندم» 
مين Seb pam‏ أيوه (ويقوم) أيوه (يواصل القيام) آیوه» caga‏ يا افندم» فرحات يا افندم» 
أيوه جات يا افندم» pale‏ الكلب يا افندم؟ أيوه» نشرة دورية بأوصافه» حاتجيلنا من 
الحافظة؟ als‏ 45,3 يا paid!‏ حاضو U‏ تلات تحيرين ool pole dla hung‏ 
سعادة dull‏ أمرك يا افندم )5 يشد قامته) العفو يا سعادة dull‏ العفو يا افندم (يضع 
السماعة ويتنهد). 

المرأة (أثناء حديث فرحات في التليفون تكون قد ظلت تتهامس فترة مع الشاب 
وينتهي كلامها): تجيني بكرة الساعة خمسة نصطلح» ما تجيش الحبس. 

الشاب: بس يا أبلة. 

الأرملة: لا بس ولا ما بسشء وإيه أبلة دي رخرة كمان؟ أنا اسمي حكمت يا ضناياء 
Uy‏ بيدلعوني بيقولولي يا حكومة» وساكنة في البيت اللي قدامكو على Usb‏ وعيني 
ما بتسيبكش طول النهارء of‏ يا ناري» خلاص» حاستناك» وإن ما جيتش dal‏ (تشير 
إلى فرحات). 

فرحات (بغضب شديد): Ll‏ مصايب صحيح! كلب قال؟ الواحد يعمل إيه Wy‏ إيه؟ 

الشاب: حاضر يا تاذ ... يا زوزى. 

الأرملة (تقرصه): يا حتة من ريش زوزو. 

فرحات: اسمع يا جدع» اوعى عنت أشوفك تتعرض للحرمة دي Na]‏ 

الشاب: حاضر يا عم. 

فرحات: وإن جات تشتكي منك تاني حاخرب بيتك. 

الشات ساف اس“ 

فرحات: امشي انت dang‏ عمّى في عينك. 


(يهرول الشاب خارجًا وتلحقه المرأة.) 


الأرملة (وهي تغادر المسرح): of‏ يا ناري لو تسيبوني عليه أقرقشه بسناني! 

فرحات (لمحمد): أما مصايب صحیح» كلب قال؟ 

محمد: «dim‏ ويعدين؟ sary‏ ما استمخ؟ 

فرحات (بنفس اللهجة السابقة): يهديك يرضيك تاخد كتير تاخد قليل» مافيش 
فايده» الراجل راسه وألف سيف ما يتبعه ولا مليم» كبر قوي في عين الهندي» وخلاص» 
al‏ هاشم» ده sgl gal‏ ده الأهرام» ده خان الخليليء دي ستنا سكينةء ده سيدنا الحسينء 
الفاتحة cal‏ ما خلاشء راحت الأيام وجه الغني الهندي يروح بلده فراح حطط إيده في قول 
إنه ياخد حتى حق الدخان مافيش فايدة. كبر قوي في عين الهندي» وروح بلده وهو محتار 
يجازي المصري ده إزاي؟ قعد يفكر يفكر فلقى إن أحسن طريقة إنه يشتري باسمه ورقة 
لوتاريةء أمال ما هي حكاية الفص دي كانت مأثرة فيه قوي» أمال» تصوّر فص زمرد. 


(يدخل المعاون.) 


vé 

المعاون: فص إيه يا جدع Sesí‏ 
(يلتفت فرحات مذعورًاء فيجد المعاون فيقف في اضطراب.) 


فرحات: فص أفيون يا فندم» الولية بتتهم الراجل ده إنه كان jale‏ يدس لها فص 
أفيون. 

المعاون: وخلّصت Wp‏ لسه؟ 

فرحات: لسه يا افندم» زي ما سعادتك شايف. 

المعاون: وعملت إيه في الحكاية اللي قلت لك عليها. الكلب عملت فيه إيه؟ 

فرحات: سعادة البيه كلمنى يا افندم» وقلت له حانطلّع فرقة. 

المعاون: يا جدع باسألك be‏ اللي عملتهء مافيش أخبار يعني؟ ما all‏ الفرقة من 
الصبح» مافيش أخبار؟ : 

فرحات: مافيش يا افندم. 

المعاون: طيب! أي حاجة تيجي تبلغها لي على طولء أنا قاعد في المكتب. 


(يدخل إلى حجرته» ويُغلق الباب.) 


فرحات: على طول يا افندم» (ثم يلتفت لمحمد) يشتري إيه؟ 

محمد: ورقة لوتارية. 

فرحات: gal‏ انت واخد بالك. 

محمد: اشمعنى يعني ورقة لوتارية؟ 

فرحات: علشان لما تكسب ويبعت له فلوسها يبقى موش اسمه ادا له حاجة من 
عنده. 

محمد: وافرض ما كسبش. 

فرحات: هو وحظه بقی» بس دي لازم تکسب» الله» لازم تكسبء ده حتى علشان 
يضمن إنها تكسب اشترى ٠٠١‏ ورقة باسمه. تعرف البريمو كانت تكسب كام؟ 

محمد: كام؟ 


مسرحية جمهورية فرحات 


فرحات: مليون من غير الضريبة (محمد يندهش غير مصدق) ما هي كانت غالية. 

محمد: وبعدين؟ 

فرحات: جه يوم السحب» وواحدة منهم كسبت البريموء مليون. 

محمد: من غير الضريبة! 

فرحات: تمام» فكّرش الراجل إنه يطمع فيهم ولا حد شاف ولا حد دري؟ dash‏ 
يعمل إيه؟ 


(يدخل الكمساري.) 


كمساري: يا افندم حرام Sale‏ إحنا بنموت يا افندم ... أنا نزل مني صفيحة دم 
Ul,‏ قاعد بره» هو ما فيش عدل؟ هو مافيش إنسانية؟ 

فرحات (يلتفت إليه بغضب): وأنا مالي يا أخينا؟ هو أنا كنت أبو الإسعاف Vy‏ أمه؟ 
آنا طلبته وخلاص de de‏ ما جاش dic‏ ما جه» حاعمل لك إيه؟ 

كمساري: ما تشوفوا له طريقة يا افندم» هو مافيش إنسانية؟ 

فرحات: اتكلم على dad‏ يا gue‏ إنت» إنسانية دي تقولها وانت قاعد بتلعب طاولة 
على القهوةء هنا مكان محترم» هنا قسم بوليسء عمال تهطرش في الكلام كده ليه؟ قلنا 
مليون مرة الحقونا يا إسعاف ما لحقناش الإسعاف. حاعمل إيه يعنى؟ أبلّغ فيه البوليسء 
لاص a U gta!‏ 

كمساري: وربنا المعبود ده ما يخلّص حد ILI‏ دي فوضى ديء دي موته وخراب 
ديار (يخرج). 

(يُفتح باب حجرة المعاون وكأنه يهم بالخروج. يلتفت فرحات إلى المرأة والتحقيق 

فورًا.) 

فرحات: وأنت مالك واقفة يا بت زي اللي مترسم عليكي؟ ما تنطقي. 

البنت: البنت عيوشة هي اللي مقلعاني الحلق يا a cally «egal‏ 

LT Teiler فرحات:‎ 

(ينظر في دفتر الآحوال) يا بت انطقيء إيه الحكاية؟ مين اللي ضربك؟ 


YA 

البنت: أمه وأخته وبنت خالته. 

فرحات: هوس» كفاية لحد هناء واتلمُوا عليكي في السيما؟ 

البنت: أيوه وفضلوا يضربوا فيا ما كانوا حايسقطوني. 

فرحات: إيه؟ : 

البنت: أصل انا حامل يا بيه في ست أشهر. 

فرحات: يخرب بيتك» حامل من مين يا بت؟ 

البنت: منه يا بيه» من طليقي. 

Saou Lal الها :ن‎ só القضة‎ a) فرحات‎ 

البنت: لا يا سيديء قبل ما يطلقني. 

فرحات: وطلقك ليه؟ ورجعتيله ليه؟ وحكايتك المهببة إيه؟ 

البنت: أصله لما طلقني رفعت عليه قضيةء حكم لي القاضي ربنا يخليه باتنين جنيه 
شهريء واتجمد لي ست تشهرء فيا الدفع يا الحبس» هو عرف كده لف Go‏ عايزني أتنازل. 

فرحات: لف Sale‏ إزاي؟ j‏ 

البحث: لف e‏ غنات il‏ ليشن de‏ 

فرحات: واتنازلتى؟ 

البنت: أيوه اتنازلت: Jul‏ خايبة بعيد عنك وما ليش code‏ الله يجازي اللي كان 
BEN‏ 

فرحات: ويعدين؟ 

البنت: قعد معايا ييجى تلات تيام لما خد الورقةء ويعدين سابني. 

فرحات: تستاهلي E‏ 

البنت: mas)‏ دعوى تاني. 

فرحات: بقا والنبي موش أنا المجني عليه يا جدعان؟ 

محمد: معلهش» الدنيا كلها cad‏ هيه؟ عمل إيه الراجل لما كسب الورقة؟ 

فرحات (ينظر إلى حجرة المعاون, فيّجد أن الباب قد «ziel‏ وليس هناك علامات 
لخروجه): عمل إيه؟ راح شاري لك غليون بضاعة كبير قوي ووسقة حرير هندي من اللي 
على أصله» وإشي «cle‏ وإشي ريش نعام» وإشي جوخ وكشمير مابوليا محترمة قوي» وراح 
باعت المركب بالطقم بتاعها JUL‏ عليها على إسكندريةء وراح باعت عقد البيع والبوليصة 
خالصة كل حاجة لصاحبنا على مصرء يعني ما عليه الا يستلم. 


vv 

وشب! وصلت المركب إسكندريةء حاجة باسم الله ما شاء الله ترد الروح» وبتاعت مين 
يا جماعة؟ بتاعت فلان. 

بالاختصار الراجل خد المركب» وياع البضاعة اللي عليهاء واشترى بيها مركب AGG‏ 
وخلى مركب رايحة بلاد بره شاحنة» ومركب جاية شاحنة» وإذا كان حتة الرد اللي قد كده 
هه الواحد يخلص عليه في السكة الحديد بكذاء شوف بقى مركب زي دي تكسب قد إيه في 
السفرية؟! 

وراحت الأيام وجت الأيام الراجل كسب قويء وربنا اداله» Bally‏ ضرب معاه عليوي» 
فراح شاري لك مراكب الخواجات كلهاء وما أصبحش فيه قولة مركب إنجليزي طليانيء 
كله رفع العلم الأخضر 

(في هذه الأثناء تتراخى معالم فرحات لتصبح حالمة) وأصبح للراجل مراكب لا تحصى 
ولا تعد» أصغر ما فيهم تيجى قد القسم ده عشرة خمستاشر مرة. 

ara‏ عل كده؟ AUT‏ القلوش ما لحستش lie‏ قراح شار balls‏ بتاع المراكب 
مصنع نسيج كبير قوي» Lady‏ فيه ييجي مليون عامل» بعد شهر واحد كده إشي محالج 
وإشي سكر وإشي wily Sle‏ ورق وإشي مكن وإثي صلب المهم إنه جه عليه يوم ملك فيه 
مصانع مصر كلها. 

وبعدين؟ ly‏ استنى لما نشرب شايء يا عبده. 

(يصفق) يا جدع يا عبده. 

عبده (من بعيد): dgl‏ حاضر. 

فرحات: جرى إيه يا وله؟ إنت في وكالة؟ القسم له حرمة يا وله» هات شاي. 

عيده: حاضر. 

محمد: وبعدين؟ 

فرحات: لا والله» ودي تيجي. 

فرحات: بس لو ما كنتش تحلف. 

محمد: هيه؟ 

فرحات (يُشعل السيجارةء ويأخذ نفسًا): وما عجبوش الحال الملخبط ده فراح لامم 
المصانعء وبناها على حتة تطلع all‏ فدان» لا ألف إيه؟ هى الألف تنفع؟ u‏ عشرة آلاف 
فدان» خمستلاف منهم مصانع» والخمس تلاف التانية سكن فيها al‏ سكن 
كل شن كان» لاء سكن بيت بجنينة ببلكونة» وحاوي مما جميعه» حتى في عشش الفراخ 


YA 

والأرانب GLE‏ وموش بس كدهء كان ما ياخدش من عرق العامل dale‏ اشتغل بخمسة 
ياخد خمسة» بعشرة بعشرةء ما هو لا مؤاخذة في الكلمة العامل لما ياخد اللي يقضيه 
يشتغل ويتفرعن في الشغلء واحنا أصلنا Gad‏ متفرعن Úl‏ عن جد» فبدل ما يطلع متر 
يطلع مترين» ويدل جزمة ... 

عبده (مقاطعًا): يا حضرة الضابط. 

فرحات (بشخط وزعل): مالك يا وله؟ 

عبده: الشاي (ثم يسكت ويبتسم) شاي إكسرا. 

فرحات: والله ما حواليك إكسرا ولا يحزنون. 

عبده: يبقوا تلاتة شاي وواحد قهوة. 

فرحات (بجزع): EU‏ وجع لما يتلتك» اتنين بس يا ولهء واحد الصبح والتاني لما 


u 


فرحات: واحد يا وله. 
عبدد: والنبى يا عم فرحات اتنين. 
فرحات: وحياة المرحومة أمك واحد. 
عبده: أشيل التاني على حسابي ولا تزعلء أمري إلى الله» حاكسّر كلامك؟ 

فرحات: بأقول لك ls‏ روح بقاء جتك البلا (ينتظر إلى أن يختفيء ثم يقول) Jas‏ 
جزمة .. 

فرحات: آه Lol‏ إدينى حقى وخد حقك» cil‏ راخر العامل أصبح As dale‏ هدوم 
نضيفة أربعة وعشرين قيراطء عفريتة مكوية يروح بيها الشغل» وييجي بعد الضهر يلبس 
بدلة الإيافة والطربوش النسر والجزمة الأجلسيهء وقهاوي إيه! وجناين إيه! وكرافتات إيه! 
وأبهة إيه! والناس طول النهار ما يبطلوش ضحكء ويالليل يروحوا السيمات. والسيمات 
دي مهمة قويء في كل شارع سيماء وبالأمر لازم كل كبير وصغير يخشء والأفلام أفلام 
تمام» بوليس مافيش بوليسء العسكري بدل ما يتلطع ۸ ساعات في الداورية U‏ وسطه 
ينحلء لاء له كشك قزاز في قزاز في وسط الشارع» ومكتب صغيرء واللي عايزه يجيله لغاية 


«die 


للمرأة.) 


Ya 

فرحات: انطقي يا بت» إحنا كنا وصلنا لحد فين؟ وجوزك سلط Sale‏ ليه؟ 

البنت: علشان RR‏ النفقة. ١‏ 

فرحات: col‏ وهو طلقك ليه؟ 

البنت: علشان وقع Ye‏ اليمين. 

فرحات: يمين إيه؟ وطلقك إمتى؟ 

البنت: ليلة dl‏ رمضان اللي cold‏ كسرت قلة أمه» وأنا قايمة أتسحر فحلف طلاق 
بالتلاتة ليكسر قصادها دراعى. 

فرحات: وكسر دراعك؟ 

البنت: لا طلقني. 


المعاون: أنا رايح أتعشى يا فرحات» خلي بالك» أي أخبار عن الكلب كلمني. 

فرحات: حاضر يا افندم (ثم بعد أن يخرج المعاون) أنا قلبي كان حاسس كده 
والنبيء بقا قلة أمه هي السبب؟ بقى علشان قلة أمه انكسرت في رمضان اللي فات يتحرق 
دمي أنا النهار ده E‏ قلة تمنها صاغ يا alle‏ أروح أنا ضحيتهاء اسمعي يا بت 
هل لديك آقوال أخرى؟ 

البنت: أخرة dy]‏ يا سيدي؟ 

فرحات: عايز تقولي حاجة تانية يعني؟ 

البنت: أيوه يا «au‏ عيوشه هي اللي «Glatt ‚alle‏ وأمها هي اللي ... 

فرحات: أفء يا بت es al‏ غير اللي قلتيها. 

البنت: هو أنا لسه قلت حاجة؟ 


(فرحات ومحمد يضحكانء فرحات يكتب ii‏ في ورقة de pu‏ ويناولها إياها 
(SU‏ 


فرحات: ده جواب تروحي بكرة الصبح تكشفي بيه عند حكيم المحافظة» مع 


السلامة. مع السلامة ياختيء والنبي أنا اللي لسه ما قلت حاجة (يحدق قليلًا وراءهاء ثم 
يلتفت لمحمد) Sly‏ مكن من ألمانيا eo‏ والمهندسين والصعايدة اشتغلوا وراحوا زارعين 
لك الصحراء كلهاء شوف بقا الرملة دي لما تزرع؛ الإكس يمشي فيها سبع al‏ ما يحصلش 


Y. 

آخرهاء وأهم من ده وده إن مافيش قولة dale‏ اسمها توابيت» محاريت سواقيء كلام 
فارغ من ده» كله مكنء الري بمکن» والدراس بمكنء والسباخ بمكن» وحتى كان فيه مكن 
يجمع القطن» ويحش البرسيم. والفلاح اللي عليه العمل مافيش قولة جلابية طاقية. 

البقال (يدخل Ge‏ قبقابًا خشبيًا له صوت مزعج وجلبابًا كله زيت ورأسه عارية): 
يا افندم يا افندم. 

فرحات (يغيظ): مالك؟ 

البقال: ما ليش يا افندم» ولا dole‏ واد ابن حرام حدف طوية كسرت لوح القزاز 
بتاع فترينة الدكان» لوح القزاز اللي ما اعرفش أجيبه «a olga‏ )238 بلجيكي من الأصلي 
اللي قبل الحربء GG‏ متر في تلاتة» روح الله يخرب بيتك يا بعيدء زي ما خربت بيتي. 

فرحات: دكان إيه؟ 

البقال: بقالة المودة والإخاء اللي في الشارع العمومي. 

فرحات: عارفهاء موش اللي على الناصية قدام الجراج؟ 

البقال: أيوهء إلهي يعمر بيتك» رينا ما يوريك. 

فرحات: والبترينة نهين اللي انكسرت؟ اللي على الشارع والا التانية اللي على الحارة؟ 

البقال: الكبيرة يا افندم اللي على الحارة؟ 

فرحات: تبقى موش تبعناء تبع بولاق. 

البقال: إزاي يا بيه؟ والبيت تبعكو. 

فرحات: الناحية اللي على الحارة تبع بولاق. 

البقال: يا أفندي» اعمل معروف. 

فرحات: قلت لك موش تبعناء تبع بولاق. 

البقال: يا أفند ... 

فرحات: روح» جاك ريح خماسي (يقبقب الرجل خارجًا) بترينة قال؟ كله بمكن 
(ثم يسكت هنيهة ويقول بلهجته الرقيقة) والفلاح اللي عليه العملء مافيش قوله جلابية 
وطاقية» بشت زي ما اعرف إيه Al‏ كله بدل بنطلونات SIS‏ لحد الركبة» ويرانيط بيضة 
وجزم بنعل دويل» يشتغلوا لغاية الضهرء وبعدين يرجعوا طايورء والنسوان كذلك» بس 
دول في be‏ ودول في غيطء والبيوت كلها حجرء ولمض الجاز تبطل خالص» كله Logs‏ 
والسحب على صاحب الأرض» وکل صف بيوت له ميس ياكلوا فيه» ويرجعوا لبيوتهم 
يقيّلواء بعدين العصر طابور على المدرسة يقروا ويكتبواء ويعرفوا اللي ليهم واللي عليهم؛ 
استنى بقا أحسن بعيد عنك الواغش جه. 


YA 

ار ا ا يرتدون جلاليب بادية «lg‏ ويمسك كل منهم في كل 


a RT Re‏ انا لني gat (SS Slr‏ 3 ينك! 


(في هذه الأثناء يكون فرحات قد قام واقفاء وتخطى الحاجز الخشبى» ووقف 
يستند بظهره إليه.) 


(المتسولون يقفون gle‏ الأولاد في طابور آخر.) 


فرحات: النسوان كده» والرجالة كدهء all‏ يا ولية. 

(عمفمات من التساء Jl ly‏ والأولان باستمران) 

بس اخرس أنت وهو. 

محمد: وبعدين؟ 

فرحات (يضع كفيه تحت إبطيه): celda‏ الراجل من كتر الفلوس عنده زهد فيهاء 
كانت أرخص من التراب» وحاكم الفلوس لما تبقى بالشكل ده الواحد لازم يقرف منها. 


(يدخل الكمساري والعامل» الكمساري يتكئ على العامل والعامل يجرجر 


نفسه.) 


كمساري: cal‏ حاموت. 

العامل: يا خوانا هو مافيش رحمة ولا شفقة؟ يا alle‏ عايزين الإسعافء الروح 
وصلت الحلكوم. 

فرحات: بس يا جدع أنت وهوء إيه؟ فيه إيه؟ 

العامل: الإسعاف فين يا حضرة؟ 

فرحات: فين يعني إيه؟ مخبيه في ج en‏ الس ويك ما elit‏ 

الكمساري والعامل: آه. 

فرحات: أمال کنتو متخانقين Gaal‏ 


YY 


مسرحية جمهورية فرحات 


العامل: هو اللي أصله طول لسانه (Je‏ شوية. 

كمساري: أنا؟ أنا اللي طولت لساني؟ موش أنت اللي بتقول لي بلاش قلة أدب؟ 

العامل: أمال أقول لك هات النكلة تقولي مافيش فكة؟ أكتب لك على ظهر التذكرة؟ 
LL col‏ هو الواحد بياخد في اليوم كام نكلة؟ 

JE (al Gal) EN Jas is usa la 
بطاطا‎ Sly اتفضل يا سيدي (يندفع إلى التليفون) آلو اصح اصح يا مطين بنيلة؛ إنت‎ 
وال سكران» اصح اديني الإسعافء آلوء يا إسعاف الحقوناء أنا في عرضكم إحنا هنا في‎ 

كمساري: وهو ده quay‏ تقول لي قلة أدب؟ آي. 

العامل: أمال الأصول يعني تاكلوا فلوس الناس؟ يا دماغي. 

كمساري (بصوت ضعيف جدًا): اخرس. آي (العامل يخرجء والكمساري لا يزال 
يتعكز عليه). 

كمساري: إوعى of Ail‏ لحسن والله أخرشمك. 

العامل: تخرشم مين يا واد؟ والله إن ما كانت UST‏ عشرة زيك» Lal col‏ استريح. 

كمساري: أخرشمك وأخرشم اللي يشدد لك كمانء والله ما يقضيني تورة منك. 

فرحات المحمد): كنا بنقول في إيه؟ الله يخرب بيت البعدا زي ما خربوا مخ الواحد. 
col‏ ما هو حاكم الواحد لما (KL‏ عسل نحل كل يوم يزهق die‏ وصاحبنا كترت ose‏ 
الفلوس قوي. تصوّر بقا لما يكون عندك فلوس ما لهاش عدد. مهما تصرف ما تخسشء 

في يوم من الأيام أعلن في الراديوء col‏ ما هو LI‏ نسيت أقول لك إنه عمل محطة إذاعة. 
وعمل ليها في كل بيت من البيوت وصلة. أعلن في المكرافون إنه متنازل عن جميع ما يملكه. 
(يقول الكلمات الأخيرة» وهو يحدق في العسكري المرافق لمحمد) إنت واقف عندك من 
الصبح يا جدع انت بتعمل إيه؟ انت ما وراكش شغل ... م ... 

عسكري: أصلء أصل أنا لا مؤاخذة ... 

فرحات: لا مؤاخذة إيه؟ (يدخل رجال الإسعاف.) 

رجال الإسعاف: هم فين المتعورين؟ 


yy 


مسرحية جمهورية فرحات 


فرحات: الله بره. 

رجل الإسعاف: مافيش حد بره. 

فرحات: يبقوا لازم زهقوا وروحوا. الحمد لله ما كناش Gd‏ المحضرء كنا في الحالة 
دي لازم نجيبهم من تحت الآأرضء اتفضلوا gil‏ بقاء ما حدش يمشي لكم في سوء (يخرج 
رجال الإسعافء ويلتفت فرحات للعسكري) واقف ليه يا جدع من الصبح» بتتصنت؟ 

عسكري: لا أصلي لا مؤاخذة» حرس على الأفندي. 

فرحات: حرس» على الأفندي دهه؟ على الأستاذ؟ (يلتفت بدهشة إلى محمد» ثم يصمت 
فترة» ويقول) هو أنت منهم؟ 

محمد: من مين؟ المهم الراجل أعلن إيه في الإذاعة؟ 

فرحات (بصوت تائه» وهو يعود ويجلس على الكرسي وراء مكتبه): col‏ والله ما أنا 
SL‏ يا شيخ gal chad‏ كلام يا تسمعه يا ترخيه. إنت بتصدَّق؟ (ثم يشد جلد وجههء 
ويجذب الكاب حتى يبلغ منتصف جبهته» ثم ينظر بشراسة إلى العجوز الواقف أمامه في 
أول صف المتسولين ويرعد فيه) ما تنطق يا بجم» اسمك إيه؟ 

